CELEX: 32006D0775
Language: sk
Date: 2006-11-13 00:00:00
Title: 2006/775/ES: Rozhodnutie Komisie z  13. novembra 2006 , ktorým sa mení a dopĺňa príloha D k smernici Rady 95/70/ES, pokiaľ ide o zoznam exotických nákaz mäkkýšov, ktoré podliehajú harmonizovaným kontrolným opatreniam Spoločenstva [oznámené pod číslom K(2006) 5309]   (Text s významom pre EHP)

15.11.2006   
            
            
               SK
            
            
               Úradný vestník Európskej únie
            
            
               L 314/33
            
         
      ROZHODNUTIE KOMISIE
   
   z 13. novembra 2006,
   ktorým sa mení a dopĺňa príloha D k smernici Rady 95/70/ES, pokiaľ ide o zoznam exotických nákaz mäkkýšov, ktoré podliehajú harmonizovaným kontrolným opatreniam Spoločenstva
   [oznámené pod číslom K(2006) 5309]
   (Text s významom pre EHP)
   (2006/775/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov (1), a najmä na jej článok 9,
   keďže:
   
               (1)
            
            
               Smernicou Rady 95/70/ES sa zavádzajú minimálne opatrenia Spoločenstva na kontrolu niektorých chorôb lastúrnikov. Ochorenia, ktoré podliehajú týmto harmonizovaným opatreniam, sú uvedené v prílohe A k smernici Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (2) a v prílohe D k smernici 95/70/ES.
            
         
               (2)
            
            
               Ochorenia uvedené v prílohe D k smernici 95/70/ES sa v Spoločenstve považujú za exotické ochorenia.
            
         
               (3)
            
            
               Nové epidemiologické skúmania ukázali, že niektoré ochorenia zo zoznamu v prílohe D k smernici 95/70/ES sú rozšírené v odvetví chovu mäkkýšov v Spoločenstve alebo nemajú významný vplyv.
            
         
               (4)
            
            
               Zoznam druhov, ktoré sa uvádzajú ako náchylné na uvedené ochorenia a patogény, by sa mal zhodovať s najaktuálnejším vydaním Medzinárodného kódexu zdravia vodných živočíchov.
            
         
               (5)
            
            
               S cieľom zabezpečiť účinný prechod na nové právne predpisy Spoločenstva v oblasti zdravia vodných živočíchov je vhodné zohľadniť ochorenia uvedené v časti II prílohy IV k smernici Rady KOM(2005)362 (3).
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha D k smernici 95/70/ES sa nahrádza textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 13. novembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 332, 30.12.1995, s. 33. Smernica naposledy zmenená a doplnená Aktom o pristúpení z roku 1993.
   
      (2)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (3)  Zatial' neuverejnené v úradnom vestníku.
   
      PRÍLOHA
      
         
            „PRÍLOHA D
            
                        Ochorenie
                     
                     
                        Druhy náchylné na ochorenie
                     
                  
                        Infekcia bonamiózou (Bonamia exitiosa)
                        
                     
                     
                        
                           Ostrea angasi a ustrica čílska (O. chilensis)
                        
                     
                  
                        Infekcia perkinsózou (Perkinsus marinus)
                        
                     
                     
                        
                           Crassostrea gigas a C. virginica
                        
                     
                  
                        Infekcia mikrocytózou (Microcytos mackini)
                        
                     
                     
                        
                           Crassostrea gigas, C. virginica, Ostrea conchaphila a ustrica jedlá (O. edulis)“